title: "Joe Biden"
text: "Joseph Robinette \u201eJoe\u201c Biden, Jr. (\u00dctjspriik: [\u02c8d\u0361\u0292\u0259\u028az\u0259f \u02ccr\u0252b\u1d7b\u02c8n\u025bt \u02c8ba\u026ad\u0259n]; * 20. Nofember 1942 uun Scranton, Pennsylvania) as en US-ameerikoons poliitiker an sant a 20. Janewoore 2021 de 46. president faan d\u00f6n Ferianigt Stooten. Uun d\u00f6n US-Presidentenwool 2020 as hi f\u00f6r fjauer juar weelet wurden. Hi as faan det Demokraatisk Partei.\n\nFaan 1973 tu 2009 wiar hi fertreeder faan det bundesstoot Delaware uun a Senaat faan d\u00f6n Ferianigt Stooten. Faan 2009 tu 2017 wiar hi uun Barack Obama sin presidentskap de 47. US-vize-pr\u00e4sident. Hi wurd de 18. August 2020 a kandidaat f\u00f6r det Demokraatisk Partei uun det US-Presidentenwool 2020.\n\nHi seed f\u00f6l juaren uun det Senate Foreign Relations Committee. Hi wiar 1991 jin a Golfkrich, man wiar diarf\u00f6r, dat lunen uun a uast faan Euroopa lasmooten faan NATO wurd. 2002 saad hi j\u00e4 tu't resolutschuun tu de Irak-Krich, man naan diartu, dat at taal faan US-saldooten 2007 uun Irak tunimen wurd skul.  Hi wiar faan 1987 tu 1995 uk f\u00f6\u00f6rstmaan faan det Senate Judiciary Committee.\n\nHi fersch\u00fckt 1988 an 2008, man saner lok, a kandidaat faan det Demokraatisk Partei f\u00f6r't presidentskap tu wurden. 23. August 2008 neemd Barack Obama Biden tu a kandidaat f\u00f6r't vize-presidentskap. Hi wurd vize-president, efter dat Obama a 4. Nofember 2008 a presidentenwool woon.\n\nLuke uk diar\n Presidenten faan d\u00f6n Ferianigt Stooten (2001-): George W. Bush (2001-2009), Barack Obama (2009-2017), Donald Trump (2017-2021), Joe Biden (2021-).\n Vize-presidenten faan d\u00f6n Ferianigt Stooten sant 2001: Dick Cheney (2001-2009), Joe Biden (2009-2017), Mike Pence (2017-2021), Kamala Harris (2021-).\n\nPresident faan d\u00f6n Ferianigt Stooten\nVize-President faan d\u00f6n Ferianigt Stooten"